Diari Oficial de la Generalitat Valenciana


Sumari del DOGV 5917, del 19-12-2008 (2008/14699)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa J. Canet, SL l'autorització ambiental integrada per a una indústria de transformació de subproductes d'origen animal al terme municipal d'Almassora.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14901


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Almassora
    * producte carni
    * empresa privada

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa J. Canet, SL l'autorització ambiental integrada per a una indústria de transformació de subproductes d'origen animal al terme municipal d'Almassora. [2008/14553]  
Vistos els documents que es troben en l'expedient 103/05 IPPC, instruït a instàncies de l'empresa J. Canet, SL, a fi d'obtenir l'autorització ambiental integrada per a una indústria de transformació de subproductes d'origen animal, s'emet aquesta resolució de conformitat amb els següents  
Antecedents de fet  
Primer. Amb data 26 de setembre del 2005, el Sr. Francisco Guzmán Canet Llacer, en representació de l'empresa J. Canet, SL, amb CIF B-12305520, presenta en la Conselleria de Territori i Habitatge una sol·licitud d'autorització ambiental integrada per a una indústria de transformació de subproductes d'origen animal, ubicada a la partida de Pla de Museros, CR. V. l'Alcora, d'Almassora (Castelló), i que es detalla en l'annex I.  
A la sol·licitud s'adjunta l'informe de compatibilitat urbanística de l'Ajuntament d'Almassora, de data 27 d'abril del 2005.  
Segon. Amb data 17 de novembre del 2005 l'empresa presenta documentació complementària, requerida per aquesta Conselleria per a admetre a tràmit la sol·licitud i, posteriorment, es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 22 de desembre del 2005, el Servei de Tecnologia Ramadera de la Conselleria d'Agricultura, Pesca i Alimentació emet un informe sobre l'activitat, en el qual manifesta que l'empresa té autorització per al tractament i transformació de subproductes animals no destinats al consum humà de la categoria 1, d'acord amb allò establit pel Reglament CE 1774/2002 i la seua transposició a la legislació espanyola en el Reial decret 1429/2003, de 21 de novembre.   
En el mateix informe es requereix també a l'empresa documentació complementària.   
Amb data 26 de gener del 2006, l'Ajuntament d'Almassora informa sobre la idoneïtat de la documentació.  
Quart. La Confederació Hidrogràfica del Xúquer emet un informe sobre el projecte en data 28 de febrer del 2006, en el qual indica que la documentació assenyala la inexistència d'abocaments d'aigües residuals al domini públic hidràulic. Així mateix, sol·licita la remissió al titular d'un certificat emés per un tècnic competent que acredite l'absència d'abocaments discontinus a llits, sòls o subsòls, terrenys o embassaments.  
Cinqué. Amb dates 4 de maig i 27 de juny del 2006, l'empresa aporta nova documentació a requeriment d'aquesta Conselleria i dels organismes que han emés un informe sobre l'expedient.   
Entre aquesta documentació s'inclou l'informe preliminar de situació del sòl ocupat per l'activitat, que es remet a l'organisme competent en matèria de sòls contaminats per a la seua avaluació.   
Sisé. Amb data 2 d'agost del 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Generalitat Valenciana (DOGV núm. 5316).  
Durant aquest període no es presenten al·legacions al projecte, ni a la Conselleria de Territori i Habitatge ni a l'Ajuntament d'Almassora. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 23 de novembre del 2006 l'Ajuntament d'Almassora remet informes municipals emesos per la tècnic de Medi Ambient i per l'enginyer municipal. En els esmentats informes s'indica, d'una banda, que la instal·lació disposa de permís d'abocament a la xarxa de sanejament segons el que estableix l'ordenança corresponent del PGOU. D'altra banda, es manifesta que el titular hauria de deixar constància de les modificacions projectades amb el projecte bàsic d'autorització ambiental integrada, respecte a les sol·licitades i concedides amb la llicència municipal d'instal·lació en data 14-01-2002. També es requereix documentació relativa a les mesures correctores per a evitar olors, que l'empresa aporta el 5 d'abril del 2007.  
Posteriorment, i després de la seua avaluació, l'Ajuntament d'Almassora requereix novament documentació aclaridora, que l'empresa esmena amb data 30 d'octubre del 2007.   
Nové. Amb data 28 de novembre del 2006 es rep l'informe del Servei de Tecnologia Ramadera de la Conselleria d'Agricultura, Pesca i Alimentació.  
Deu. Amb data 12 de desembre del 2006, la secretària autonòmica de Territori i Habitatge emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, l'activitat Centre de transformació de subproductes pecuaris, situada a Almassora (Castelló), sempre que aquesta es desenvolupe d'acord amb les previsions de l'estudi d'impacte ambiental i les condicions i modificacions establides en la mencionada declaració d'impacte ambiental.  
Onze. La Confederació Hidrogràfica del Xúquer emet un informe favorable, amb data 12 de febrer del 2007.  
Amb data 1 d'octubre del 2007, la Conselleria d'Agricultura, Pesca i Alimentació emet novament un informe, derivat de les manifestacions efectuades per l'empresa sobre portar a terme una gestió alternativa a la valorització en la seua pròpia planta del greix obtingut en el procés. En l'esmentat informe la Conselleria d'Agricultura exposa quina és la situació actual de gestió del greix en l'empresa.  
Posteriorment, el 3 de desembre del 2007 l'Ajuntament remet informes tècnics municipals elaborats després de l'avaluació de la documentació esmenada per l'empresa, tots en sentit favorable per a l'activitat, que, alhora, en reiteren la compatibilitat urbanística.  
Dotze. El 19 de febrer del 2008 té entrada en el Registre General d'aquesta Conselleria documentació aportada pel titular, mitjançant la qual s'indica quina serà definitivament la situació quant a l'ús de combustibles en la planta de J. Canet, SL, després d'apuntar distintes possibilitats quant a la gestió futura dels greixos produïts.  
La documentació es remet a tots els organismes que intervenen en la tramitació de l'expedient i se'n rep un informe de l'Ajuntament d'Almassora, el 10 d'abril del 2008.   
Així mateix, consten en l'expedient els informes emesos pel Servei de Protecció de l'Ambient Atmosfèric, pel Servei de Residus Industrials i pel Servei de Residus Urbans de la Direcció General per al Canvi Climàtic d'aquesta Conselleria.  
Tretze. Amb data 29 d'abril del 2008 es realitza el tràmit d'audiència a l'interessat, qui presenta al·legacions a les condicions, en matèria   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*d'emissions a l'atmosfera i fonamentalment respecte a l'aplicació a l'activitat de les condicions establides en el Reial decret 653/2003, de 30 de maig, sobre incineració de residus.   
Catorze. Amb data 29 d'abril del 2008 la Comissió d'Anàlisi Ambiental Integrada celebra una sessió ordinària i decideix aprovar la proposta de resolució de l'expedient 103/05 IPPC de sol·licitud d'autorització ambiental integrada, promoguda per J. Canet, SL,  
 Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.2 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'Administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a J. Canet, SL l'autorització ambiental integrada per a la indústria de tractament i transformació de subproductes animals no destinats al consum humà de la categoria 1, situada a la partida Pla de Museros CR. V. l'Alcora, d'Almassora (Castelló), d'acord amb el Projecte bàsic de sol·licitud de l'autorització ambiental integrada de data 1 de setembre del 2005 i subscrit pel Sr. Manuel Font Rubert, la qual queda inscrita en el Registre General d'Instal·lacions IPPC de la Comunitat Valenciana amb el número 277-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus descrits en la documentació i que, per tant, s'autoritzen, són els següents:  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Els valors límit d'emissió de contaminants provinents dels focus descrits i la periodicitat mínima de control de les emissions realitzada per una entitat col·laboradora en matèria de qualitat ambiental (ECMQA) seran els següents:  
- Emissions corresponents a la caldera, que utilitza com a combustible gas natural liquat (focus núm. 1):  
Les concentracions mesurades estaran referides a condicions normals de pressió i temperatura (1 atm i 0ºC), per als gasos de combustió en base seca i un contingut d'oxigen del 15%.  
- Emissions corresponents al termodestructor 1 (focus núm. 2). Aquest equip utilitzarà com a combustible el greix obtingut en el mateix procés de producció de l'empresa:  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Les concentracions mesurades estaran referides a condicions normals de pressió i temperatura (1 atm i 0ºC), per als gasos de combustió en base seca i amb un percentatge de O2 de l'11%, sent:  
VMD: Valor mitjà diari.   
VMSH: Valor mitjà semihorari.  
VM: Valor mitjà en un període de mostratge de mínim 6 hores i màxim 8 hores.  
La periodicitat mínima de mesurament per ECMQA de les emissions corresponents a aquest focus serà l'establida en l'article 15 del Reial decret 653/2003, de 30 de maig, sobre incineració de residus, que s'especifica a continuació:   
- Mesurament continu de: NOx, CO, partícules totals, COT, HCl, HF, SO2.   
- Mesurament continu de: temperatura en la cambra de combustió, concentració de O2, pressió, temperatura dels gasos de escapament i el contingut de vapor d'aigua d'aquests.  
- Quatre mesuraments anuals de metalls pesants, dioxines i furans, que seran bimensuals durant el primer any de funcionament. Aquests mesuraments es podran reduir a una vegada a l'any per a metalls pesants i dues vegades a l'any per a dioxines i furans si les emissions són inferiors al 50% dels límits establits.  
- Sempre que l'operador puga provar que les emissions de HCl, HF i SO2 no superen els límits establits, es podrà permetre la realització de mesuraments periòdics en compte de contínues per a aquests contaminants, d'acord amb el que estableix l'apartat 6 de l'article 15 del RD 653/2003.  
A petició de l'interessat, i després de la deguda justificació per la seua part, es podran aplicar les excepcions establides en l'esmentat article 15 respecte a la periodicitat dels mesuraments.   
- Emissions corresponents al termodestructor 2, que utilitza com a combustible gas natural liquat (focus núm. 3):  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Les concentracions mesurades estaran referides a condicions normals de pressió i temperatura (1 atm i 0ºC), per als gasos de combustió en base seca i un contingut d'oxigen del 15%.  
- Emissions del rentador de gasos (focus núm. 4):  
Els resultats dels mesuraments hauran de referir-se a condicions normals de pressió i temperatura (1 atm i 0ºC), en les condicions habituals de funcionament.  
No obstant això, en el cas que, per causa del procés de rentatge, es produïsca algun altre tipus de contaminant no especificat en la taula, s'haurà de comunicar a la Direcció General per al Canvi Climàtic, s'haurà d'efectuar el mesurament del contaminant emés i s'haurà de complir el valor límit d'emissió establit en la legislació vigent.   
1.2. Control de les emissions  
S'han de complir les següents condicions de presa de mostres i expressió de resultats:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les mesures de fluor es realitzaran amb sondes de tefló o material teflonat o d'un material resistent a l'atac àcid, d'acord amb la norma ISO 15.713:2006.  
El funcionament correcte del rentador de gasos s'ha d'assegurar mitjançant el control i registre continu del cabal d'aigua de rentatge i del cabal d'emissió, la representativitat del qual haurà de ser verificada per entitats col·laboradores de l'Administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
2. Olors  
En el termini màxim de sis mesos des de l'obtenció de l'autorització ambiental integrada, s'haurà de presentar un estudi olfatomètric realitzat per una entitat col·laboradora en matèria de qualitat ambiental, d'acord amb la norma UNE-EN 13877, en el qual es determinen, mitjançant la tècnica de l'olfatometria dinàmica, els nivells d'olor en l'entorn immediat de les instal·lacions de J. Canet, SL.  
En tot cas, els nivells d'olor no hauran d'excedir les 5 unitats d'olor en les zones residencials d'afecció, considerant el percentil 98 de les mitjanes horàries al llarg d'un any.  
Si els resultats de l'estudi olfatomètric determinen que els nivells superen les 5 unitats d'olor, s'haurà de presentar una proposta de mesures correctores a fi de reduir les molèsties, en el termini que les millors tècniques disponibles permeten.  
El titular haurà de mantenir optimitzats els sistemes d'absorció d'olors i implantar, en la mesura que siga possible, règims de treball que minimitzen l'impacte ocasionat per les olors.  
3. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En el cas que l'ordenança municipal en matèria de sorolls i vibracions d'Almassora (adaptada a la Llei 7/2002 i al Decret 266/2004), establisca uns valors més restrictius, s'hauran de complir aquests.  
En un termini de tres mesos des de l'obtenció de l'autorització ambiental integrada i posteriorment, almenys cada cinc anys, s'ha de realitzar una auditoria acústica d'acord amb l'article 37 de la Llei 7/2002, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels corresponents informes complets, que estaran a la disposició de l'Administració.  
4. Abocaments  
La documentació aportada assenyala la inexistència d'abocament d'aigües residuals, domèstiques i industrials, al domini públic hidràulic (abocament zero).  
D'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa" i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada Llei.  
4.1. Aigües residuals industrials  
Les aigües residuals industrials procedents del rentatge dels camions i de les instal·lacions s'emmagatzemen en una bassa estanca i es condueixen a quatre depòsits aeris de fibra de vidre, des d'on s'alimenten els dos digestors discontinus que les evaporen.   
Les aigües residuals procedents de les purgues del descalcificador i de la torre de refrigeració també es condueixen fins als digestors per a la seua evaporació i posterior tractament en els termodestructors.  
El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no han de disposar de cap sistema d'alleugeriment capaç de generar abocament continu o discontinu, ni directe ni indirecte al domini públic hidràulic.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4.2. Aigües residuals sanitàries  
Les aigües residuals domèstiques es troben connectades al clavegueram municipal. Es disposa de permís d'abocament i certificat de connexió, emesos per l'Ajuntament d'Almassora.   
4.3. Aigües pluvials  
La part caiguda en la zona bruta, corresponent a la zona de trasbals de vehicles i transport de material, és tractada com a aigua residual industrial.  
La part caiguda en la zona neta s'aboca directament a la rambla de la Viuda a través de tres punts d'abocament. S'aporta el justificant que les esmentades aigües són pluvials netes.  
5. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
Així mateix, el titular està obligat al que disposa el punt 5 de l'article 3 del RD 9/2005, en el cas que a l'emplaçament s'ubique una activitat diferent de l'actual o canvie l'ús del sòl, i també a allò contingut en l'article 8 del mateix reial decret referit a la publicitat registral.  
D'acord amb la vulnerabilitat i accessibilitat d'aqüífers de la zona i la proximitat a la rambla de la Viuda, l'empresa ha de disposar de sistemes efectius que asseguren la retenció de qualsevol tipus d'abocament dins de l'entorn de la fàbrica i tot això d'acord amb les consideracions que a aquest efecte emeta l'òrgan competent.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza J. Canet, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i amb la capacitat de producció inclosa en la documentació aportada:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.   
Tots els residus que es generen en la instal·lació s'han de lliurar a gestors que disposen de la corresponent autorització administrativa per a la seua gestió, a excepció del greix generat en el procés, que serà valoritzada en les mateixes instal·lacions de J. Canet, SL, concretament mitjançant l'ús com a combustible en el termodestructor número 1.   
Respecte a les farines obtingudes com a producte del procés de transformació de subproductes animals, es valoritzen externament a través de fàbriques de ciment que les utilitzen com a combustible. Per a això, les esmentades farines es mesclen amb sepiolita en J. Canet, per tal d'aconseguir els paràmetres òptims que sol·liciten aquelles fàbriques.  
En el termini de tres mesos des de la concessió d'aquesta autorització, s'haurà d'aportar còpia dels documents d'acceptació dels residus produïts, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
S'haurà d'intentar reduir al mínim possible dins de l'empresa el nombre d'emmagatzemaments de residus perillosos.  
Els residus líquids hauran d'emmagatzemar-se de forma adequada, i evitar la mescla de residus de diferent naturalesa. S'ubicaran sobre solera impermeable, amb dispositius de recollida de vessaments accidentals (cubetes de retenció, arquetes de recollida cegues, safates, etc.) que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de tancaments o proteccions enfront de les aigües pluvials.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids o de les matèries primeres. L'absorbent contaminat es gestionarà com a residu perillós o no perillós, segons la seua naturalesa.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'es  
  
\*\*\*\*\*\*\*\*\*\*\*\*\*\*\*\*\*\*\*\*  
mentada declaració s'especificarà l'origen i quantitat dels residus produïts, la seua destinació i la relació del seu emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
Les autoritzacions i la resta de requisits establits en la legislació vigent en matèria d'envasos i residus d'envasos, i en concret el que estableix la Llei 11/1997 i el RD 782/1998, de 30 d'abril, pel qual s'aprova el reglament per al desplegament i execució de l'esmentada llei, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6.2. Gestió de residus  
S'autoritza J. Canet, SL per a realitzar l'operació de valorització R1 (Utilització principal com a combustible o com un altre mitjà de generar energia), dels següents residus no perillosos generats en el mateix procés productiu, sempre que la seua capacitat de tractament anual siga de l'entorn de la magnitud de la inclosa en la taula.  
El centre està inscrit en el Registre General de Gestors Autoritzats de la Comunitat Valenciana, d'acord amb el que estableix l'article 52 de la Llei 10/2000, de 12 de desembre, de residus de la Comunitat Valenciana.  
La valorització dels esmentats residus no perillosos es realitza mitjançant un procés de combustió del greix animal produït a la mateixa empresa en el termodestructor 1 de la instal·lació per a la generació de vapor, per al seu aprofitament a la mateixa instal·lació en els processos d'extracció.  
Per a dur a terme aquestes activitats de gestió, el titular ha de complir els requeriments tècnics i operacionals establits en el Reial decret 653/2003, de 30 de maig, sobre incineració de residus, en concret els establits en l'article 8. No obstant això, es podran establir condicions alternatives, atenent a allò indicat en l'article 9 de l'esmentat reial decret, després de les pertinents i degudes justificacions per part del titular per a la seua aplicació.  
Quan no es puga assegurar el compliment dels requisits tècnics i operacionals anteriorment establits, el residu objecte d'aquesta autorització de valorització de residus no perillosos s'haurà de transferir a empreses autoritzades per a la seua correcta gestió. A aquest efecte, s'haurà d'aportar documentació justificativa de la destinació abans de la seua transferència.   
L'empresa ha de portar un registre documental de les activitats de gestió de residus en què figuren la quantitat, naturalesa i origen de l'esmentat residu.  
Així mateix, s'ha d'emplenar la memòria anual de gestió de residus no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, les característiques de l'emmagatzemament abans de la seua gestió, la quantitat i naturalesa dels residus resultants del procés, si n'hi haguera, com també les incidències rellevants que s'hagen pogut produir. Tot això, relatiu a l'any objecte de la declaració.  
En relació amb l'activitat de transport de residus descrita en el projecte bàsic, es considera convenient deixar fora de l'àmbit de l'autorització ambiental integrada el registre administratiu específic per a desenvolupar aquesta activitat de gestió, atés que la Llei 16/2002, d'1 de juliol, és aplicable a instal·lacions en què es desenvolupe alguna de les activitats industrials incloses en les categories enumerades en el seu annex I i que les operacions de recollida i transport de residus no van associades a una instal·lació sinó a un titular de l'activitat.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14147:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i el Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer del 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'ha de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
9. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la omprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació, segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'Administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril del 2008. - El director general per al Canvi Climàtic: Jorge Lamparero Lázaro  
Annex I  
Descripció del projecte  
J. Canet, SL és una empresa ubicada a Almassora que realitza una activitat consistent en la recollida, transport, transformació i eliminació de qualsevol tipus de subproductes d'origen animal no destinats al consum humà i disposa per a això d'autorització com a planta de categoria I, amb una capacitat de producció de 7.575 t/any de farines per a la seua valorització energètica en fàbriques de ciment i 2.400 t/any de greixos.   
Bàsicament, les etapes que constitueixen el procés de producció són les següents:  
- Recollida del subproducte d'origen animal en les explotacions on es produeix el residu, com ara escorxadors, clíniques veterinàries, explotacions ramaderes, etc., a través de vehicles homologats pertanyents a l'empresa.  
- Descàrrega del material en la instal·lació de recepció. Els vehicles entren per una zona denominada zona bruta i realitzen la descàrrega en la tremuja de recepció de crus. A continuació els vehicles es netegen i desinfecten per a eixir per la zona neta i s'eviten així els riscos de contaminació.  
- Condicionament i trituració. La instal·lació de condicionament de crus es divideix en dues línies idèntiques de producció. En aquest procés el subproducte d'origen animal o cru es transporta mitjançant cinta transportadora tancada, des de la tremuja de recepció fins a una etapa de trituració, mitjançant la qual es redueix la seua grandària a menys de 50 mm.  
- Procés de digestió, precolada i decantació. El material triturat passa a la instal·lació de transformació, en la qual se sotmet a un procés de digestió mitjançant dos digestors amb rendiment de 9 t/h de matèria primera crua, seguit d'una centrifugació que permet separar la part més líquida (greix) de la resta de la material, que continua el procés. En els digestors té lloc l'escalfament del material fins a 160ºC durant uns 25 minuts, per a separar la part lipídica de la resta.  
- Premsatge i esterilització del material. La part més sòlida obtinguda en l'etapa anterior, el llardó, se sotmet a un procés de garbellament i premsatge per a separar el greix de la farina. La part sòlida s'esterilitza a 133ºC durant 20 minuts a una pressió de 3 bars per a condicionar-lo a les exigències del Reglament CE 1774/2002.  
- Condicionament, emmagatzemament i expedició. A la farina esterilitzada obtinguda, i després de l'assecatge i mòlta d'aquesta, s'afig sepiolita i es refrigera per a complir les especificacions de les fàbriques de ciment, on es produirà la valorització energètica.  
- Respecte a l'altre producte obtingut, el greix, serà valoritzat energèticament dins de la mateixa instal·lació de J. Canet, mitjançant la utilització d'aquest com a combustible en un dels termodestructors de generació de vapor de l'empresa.   
Respecte a les instal·lacions existents en la planta, es destaquen les següents:  
- Instal·lació de producció de vapor. És una de les més importants de la planta, perquè es necessita vapor per a elevar la temperatura dels digestors, de l'esterilitzador i dels depòsits de greix per a evitar la condensació d'aquest.   
L'aigua residual generada en el procés es recull i s'emmagatzema en quatre depòsits aeris, des dels quals es condueix fins als digestors continus per a sotmetre-la a l'autoclau. Dels digestors ix el vapor brut que es recull en un depòsit pulmó anomenat plenum, des d'on es dosifica cap als termodestructors. En aquests equips es produeix l'oxidació del corrent de vapor fins a convertir-lo en vapor net i s'eliminen les partícules orgàniques causants de l'olor. El vapor net generat es podrà usar en la mateixa planta si n'hi ha dèficit i en cas contrari s'allibera a l'atmosfera.  
La caldera serveix com a generador secundari de vapor per al procés, en el cas que es requerisca major demanda que no puga ser suplida pels termodestructors.  
Convé assenyalar en aquest punt que el combustible utilitzat en aquests equips serà gas natural, a excepció del termodestructor número 1, en el qual s'utilitzarà el greix generat en el mateix procés com a combustible i es farà la seua valorització energètica.   
- Instal·lació de rentatge d'olors. Es compon de captadors d'olors disposats per tota la nau de transformació, que aspiren les molècules causants de l'olor i les condueixen a un rentador de gasos. L'aire captat passa en primer lloc per un rentador en vertical, on es realitza un primer rentatge amb HClO4 a contracorrent, i després passa per un rentador horitzontal on es realitza una dutxa amb NaOH.  
- Instal·lació de refrigeració. Es requereix el refredament de la farina abans de depositar-la en la tremuja de producte acabat, per a la qual cosa es condueix la farina per un transportador sense fi tancat refrigerat amb aigua, que prové d'un circuit de refrigeració que utilitza una torre de refrigeració com a element refrigerador.   
- Unitat autònoma de regasificació i emmagatzemament de gas natural liquat per a l'ús com a combustible en la caldera i en el termodestructor número 2.   
- Instal·lacions d'emmagatzemament de greix, sang i aigua residual.